**Gând pentru pământul meu**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât aş fi de pus pe glume,

Când văd neamul meu prin lume,

Cum se zbate-mprăştiat,

Jefuit şi alungat,

Cum amarul se-nteţeşte,

Sărăcia cum rânjeşte,

Cum minciuna dă din coate

Şi dreptatea nu-i dreptate,

Mă ia gândul câteodată

Să dau cu securea-n piatră,

Şi sa dau atât de tare

Să văd apa cum izvoare,

Şipotind la cer, la stele,

Să-mi las dorurile mele

Să se urce,-apoi, coboare

În torenţi până la mare,

Iar în drumul lor să ia,

Pân’ la ultima lichea,

Tot ce e netrebnicie,

Jaf, minciună şi hoţie,

Tot ce a batjocorit

Neamul meu şi-a necinstit,

Să rămână-o Românie,

Fără un ciulin pe glie,

Cu mândrie românească,

În iubire să trăiască

Neam cuminte şi cinstit,

Cum i-a fost lui hărăzit,

Şi-n belşug, în bogăţie,

Numai zâmbet, armonie,

Unde casa-i este casă,

Unde masa-i este masă,

Iar copiii să îi crescă

Şi nepoţii să-i sporească,

Într-o ţară de poveste,

Cum pe lume nu mai este,

Singurul pământ al meu

Dat de bunul Dumnezeu,

Pe-un picior mândru de plai,

Unde-i gura mea de rai!

Valeriu Cercel